CELEX: 62009CA0210
Language: el
Date: 2010-05-20 00:00:00
Title: Υπόθεση C-210/09: Απόφαση του Δικαστηρίου (τρίτο τμήμα) της 20ής Μαΐου 2010 [αίτηση του Cour administrative d’appel de Nantes (Γαλλία) για την έκδοση προδικαστικής αποφάσεως] — Scott SA, Kimberly Clark SNC, νυν «Kimberly Clark SAS» κατά Δήμου της Ορλεάνης (Κρατική ενίσχυση — Κανονισμός 659/1999 — Άρθρο 14, παράγραφος 3 — Ανάκτηση της ενισχύσεως — Αρχή της αποτελεσματικότητας — Βεβαιώσεις τελών που ενέχουν τυπικό ελάττωμα — Ακύρωση)

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/13
            
         Απόφαση του Δικαστηρίου (τρίτο τμήμα) της 20ής Μαΐου 2010 [αίτηση του Cour administrative d’appel de Nantes (Γαλλία) για την έκδοση προδικαστικής αποφάσεως] — Scott SA, Kimberly Clark SNC, νυν «Kimberly Clark SAS» κατά Δήμου της Ορλεάνης
   (Υπόθεση C-210/09) (1)
   
   (Κρατική ενίσχυση - Κανονισμός 659/1999 - Άρθρο 14, παράγραφος 3 - Ανάκτηση της ενισχύσεως - Αρχή της αποτελεσματικότητας - Βεβαιώσεις τελών που ενέχουν τυπικό ελάττωμα - Ακύρωση)
   2010/C 179/21
   Γλώσσα διαδικασίας: η γαλλική
   
      Αιτούν δικαστήριο
   
   Cour administrative d'appel de Nantes
   
      Διάδικοι στην υπόθεση της κύριας δίκης
   
   Scott SA, Kimberly Clark SNC, νυν «Kimberly Clark SAS»
   
      κατά
   
   Δήμου της Ορλεάνης
   
      Αντικείμενο
   
   Αίτηση εκδόσεως προδικαστικής αποφάσεως — Cour administrative d'appel de Nantes — Ερμηνεία του άρθρου 14, παράγραφος 3 του κανονισμού 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (ΕΕ L 83, σ. 1) — Ενισχύσεις που χορήγησαν οι γαλλικές αρχές υπέρ των Scott SA και Kimberly Clark — Υποχρέωση άμεσης ανάκτησης των ενισχύσεων που κρίθηκαν ασύμβατες προς την κοινή αγορά — Συνέπειες που έχει επί της υποχρεώσεως αυτής η ενδεχόμενη ακύρωση, λόγω τυπικών ελαττωμάτων, των βεβαιώσεων που εξέδωσαν οι εθνικές αρχές για την ανάκτηση των εν λόγω ενισχύσεων
   
      Διατακτικό
   
   Το άρθρο 14, παράγραφος 3, του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου [88] της Συνθήκης ΕΚ έχει την έννοια ότι, στις περιπτώσεις κατά τις οποίες τα ποσά επίμαχης ενισχύσεως έχουν ήδη ανακτηθεί, δεν απαγορεύει την εκ μέρους του εθνικού δικαστηρίου ακύρωση βεβαιώσεων τελών που εκδόθηκαν προς ανάκτηση παράνομης κρατικής ενισχύσεως για τον λόγο ότι ενέχουν τυπικό ελάττωμα, οσάκις το εθνικό δίκαιο εξασφαλίζει τη δυνατότητα θεραπείας του τυπικού αυτού ελαττώματος. Αντιθέτως, η διάταξη αυτή απαγορεύει την, έστω και προσωρινή, εκ νέου καταβολή των ποσών αυτών στον αποδέκτη της εν λόγω ενισχύσεως.
   
      (1)  ΕΕ C 205 της 29.8.2009.